pythainlp/thai-wiki-dataset-v3 huggingface dataset:
ผลงานเพลงของไอเดิล

ไอเดิล เกิร์ลกรุปเกาหลีใต้ออกสตูดิโออัลบั้ม มาแล้ว 1 อัลบั้ม อีพี 6 อีพี 1 ซิงเกิลอัลบั้ม และดิจิทัลซิงเกิล 8 ซิงเกิล อีกทั้งพวกเธอยังร้องร่วมกับศิลปินอื่น 6 เพลง เพลงประกอบ 2 เพลง
ไอเดิลก่อตั้งโดยคิวบ์เอนเตอร์เทนเมนต์ในปี 2018 และเปิดตัวเมื่อวันที่ 2 พฤษภาคม 2018 พร้อมอีพี ไอแอม กับเพลงนำชื่อ "ลาทาทา" ทางวงยังปล่อยดิจิทัลซิงเกิลเพลงแรกชื่อ "ฮันน์ (อะโลน)" เมื่อวันที่ 14 สิงหาคม 2018 เปิดตัวสูงสุดอันดับที่ 8 ในแกออนมิวสิกชาร์ต ในปี 2019 พวกเธอได้ปล่อยอีพีที่สองชื่อ ไอเมด เมื่อวันที่ 26 กุมภาพันธ์ 2019 ตามมาด้วยการเปิดตัวดิจิทัลซิงเกิลที่สองชื่อ "อะ-โอ" เมื่อวันที่ 26 มิถุนายน หนึ่งเดือนต่อมาไอเดิลได้เปิดตัวที่ญี่ปุ่นพร้อมอีพีชื่อ "ลาทาทา เมื่อวันที่ 31 กรกฎาคม ในปีเดียวกันอีกสองซิงเกิล"พุตอิตสเตรต (ไนต์แมร์เวอร์ชัน)" และ "ไลออน" ได้รับการปล่อยผ่านในการเข้าร่วมการแข่งขันรายการเซอร์ไววัลของเอ็มเน็ตชื่อ ควีนดอม "ไลออน" ประสบความสำเสร็จในเชิงพาณิชย์และได้รับการเสนอชื่อเข้าชิงรางวัล โคเรียมิวสิกอะวอดส์ ต่อมาในเดือนเมษายน 2020 ไอเดิลได้ปล่อยอีพีที่สาม ไอทรัสต์ และซิงเกิลนำ "โอมายก็อด" วางจำหน่ายเมื่อวันที่ 6 เมษายน อีพีกลายเป็นอัลบั้มที่ขายดีที่สุดของวงและทำคะแนนสูงสุดเป็นอันดับสองในวันแรกของยอดขาย โดยเป็นเกิร์ลกรุปที่มียอดขาย 91,311 ชุด เปิดตัวบน แกออนอัลบั้มชาร์ต ที่มียอดขายมากกว่า 110,000 ชุด และเปิดตัวสูงสุดในชาร์ต บิลบอร์ดเวิลด์อัลบั้ม ในเดือนสิงหาคม 2020 พวกเธอได้ออก 2 อัลบั้มได้แก่ ดัมดิ ดัมดิ อัลบั้มและซิงเกิลพิเศษในช่วงฤดูร้อนวันที่ 3 สิงหาคม โดยมีเพลงนำในชื่อเดียวกัน และมินิอัลบั้มภาษาญี่ปุ่นชุดที่ 2 ของวง โอมายก็อด เมื่อวันที่ 26 สิงหาคม ได้ปล่อยอีพีที่สี่ ไอเบิร์น  และซิงเกิลนำ "ฮวา" วางจำหน่ายเมื่อวันที่ 11 มกราคม ในเดือนมีนา 2022 พวกเธอได้ออกสตูดิโออัลบั้ม ไอเนเวอร์ดาย  ในวันที่ 14 มีนาคม
==อัลบั้ม==
===สตูดิโออัลบั้ม===
===ซิงเกิลอัลบั้ม===
==อีพี==
== ซิงเกิล ==
===ซิงเกิลโปรโมต===
==ชาร์ตเพลงอื่นๆ==
== เพลงประกอบละคร ==
==เพลงอื่นๆ==
== หมายเหตุ ==
==อ้างอิง==
ไอเดิล
ผลงานของศิลปินเกาหลีใต้
ผลงานกลุ่มเพลงป็อป
แมแทรซ็องติทร์

แมแทรซ็องติทร์ (maîtresse-en-titre) เป็นตำแหน่งของพระสนมเอกในพระมหากษัตริย์แห่งฝรั่งเศส เป็นตำแหน่งกึ่งทางการและได้รับการสมนาคุณด้วยที่พักส่วนตัว ตำแหน่งดังกล่าวเกิดขึ้นครั้งแรกในรัชสมัยพระเจ้าอ็องรีที่ 4 และมีมาจนถึงรัชสมัยพระเจ้าหลุยส์ที่ 15 แห่งฝรั่งเศส
ในรัชกาลพระเจ้าหลุยส์ที่ 14 แมแทรซ็องติทร์ แปลได้สองแบบคือบาทบริจาริกาของพระมหากษัตริย์ หรืออนุภรรยาของชายผู้ดีที่คบหากันอย่างเปิดเผย เช่น กาบรีแยล แด็สเทร และชาร์ล็อต-มาร์เกอริต เดอ มงมอร็องซี ในพระเจ้าอ็องรีที่ 4 รวมทั้งมาดาม เดอ ปงปาดูร์ และมาดาม ดูว์ บารี ในพระเจ้าหลุยส์ที่ 15 เป็นต้น
== อ้างอิง ==
บาทบริจาริกาในราชสำนักฝรั่งเศส
นานักปันถี

นานักปันถี คือกลุ่มศาสนิกชนที่นับถือคุรุนานัก ศาสดาของศาสนาซิกข์ ควบคู่กับการบูชาเทพเจ้าฮินดู กล่าวกันว่าชาวนานักปันถีเป็นนับเป็นชาวซิกข์ยุคแรก ๆ ที่เข้มแข็งและไม่ถูกศาสนาซิกข์ยุคใหม่หรือฮินดูครอบงำ
ชุมชนชาวสินธ์ที่นับถือฮินดูจำนวนน้อย ๆ ทั้งในประเทศปากีสถานและอินเดียจำนวนหนึ่งระบุตัวตนว่าไม่ได้นับถือศาสนาซิกข์ แต่นับถือนานักปันถี พวกเขาไม่ไว้เคราหรือโพกหัวอย่างชาวซิกข์ และดูเหมือนชาวฮินดูทั่วไป ส่วนการสำรวจสำมะโนครัวประชากรของประเทศอินเดียเมื่อ ค.ศ. 1881 และ ค.ศ. 1891 รายงานว่าชาวสินธ์ฮินดูจำนวนหนึ่งตัดสินใจไม่ได้ว่าจะระบุตัวตนเป็นฮินดูหรือซิกข์ ต่อมามีการสำรวจสำมะโนครัวประชากรเมืองชาห์ปุระ แคว้นปัญจาบเมื่อ ค.ศ. 1911 รายงานว่ามีชาวฮินดูระบุตัวตนว่านับถือนานักปันถี 12,539 คน (คิดเป็นร้อยละ 20 ของชาวฮินดูทั้งหมด) และระบุตัวตนว่านับถือซิกข์ 9,016 คน (คิดเป็นร้อยละ 22 ของชาวซิกข์ทั้งหมด)
ชาวนานักปันถียุคแรกเริ่มอาศัยอยู่ในแคว้นสินธ์และแคว้นปัญจาบ ประเทศปากีสถาน และยังมีผู้นับถือนานักปันถีจำนวนมากในเมืองมัคหร รัฐอุตตรประเทศ ประเทศอินเดีย
== อ้างอิง ==
ขบวนการอิงศาสนาฮินดู
ไอแอม (อีพี)

ไอแอม (I Am) เป็นอีพีเปิดตัวของเกิร์ลกรุปเกาหลีใต้ ไอเดิล ออกจำหน่ายแบบดิจิทัลเมื่อวันที่ 2 พฤษภาคม 2018 และแบบแผ่นเมื่อวันที่ 3 พฤษภาคม 2018 โดยคิวบ์เอนเตอร์เทนเมนต์ อัลบั้มประกอบด้วยหกเพลง รวมถึงเพลงนำ "ลาทาทา" ซึ่งแต่งโดย บิกแซนโช และโซย็อน
==เบื้องหลังและการออกจำหน่าย==
เมื่อวันที่ 18 เมษายน 2018 คิวบ์เอนเตอร์เทนเมนต์ประกาศเปิดตัวเกิร์ลกรุปพร้อมมินิอัลบั้ม ไอแอม และเพลงนำ "ลาทาทา"
รูปภาพของสมาชิกแต่ละคน เผยแพร่ตั้งแต่วันที่ 23–24 เมษายน 2018
โซย็อนอธิบายว่าอัลบั้ม ไอแอม เป็น "อัลบั้มที่มีบุคลิกภาพแตกต่างกันหกแบบ" เธออธิบายต่อ "ฉันแต่งเพลง "ลาทาทา" ขณะที่คิดถึงสมาชิกแต่ละคนไปด้วย"
==รายชื่อเพลง==
==ชาร์ต==
===ชาร์ตประจำสัปดาห์===
===ชาร์ตประจำเดือน===
==การรับรองและยอดขาย==
==ประวัติการวางจำหน่าย==
==อ้างอิง==
อีพีภาษาเกาหลี
อีพีของค่ายคิวบ์เอนเตอร์เทนเมนต์
คอร์ล ปิลด์

นิลส์ แดเนียล คอร์ล ปิลด์ (Nils Daniel Carl Bildt) เป็นนักการเมืองและนักการทูตสวีเดนซึ่งเป็นนายกรัฐมนตรีของสวีเดน 2534 ถึง 2537 เขาเป็นผู้นำของพรรคมัชฌิมาจาก 2529 ถึง 2542
บุคคลที่เกิดในปี พ.ศ. 2492
บุคคลที่ยังมีชีวิตอยู่
นายกรัฐมนตรีสวีเดน
นักการทูตชาวสวีเดน
ไอเมด (อีพี)

ไอเมด (I Made) เป็นอีพีที่สองของเกิร์ลกรุปเกาหลีใต้ ไอเดิล ออกจำหน่ายแบบดิจิทัลและแบบแผ่นเมื่อวันที่ 26 กุมภาพันธ์ ค.ศ. 2019 อัลบั้มประกอบด้วยห้าเพลง รวมถึงเพลงนำ "เซญโญริตา" ซึ่งแต่งโดย บิกแซนโช และโซย็อน
==เบื้องหลังและการออกจำหน่าย==
เมื่อวันที่ 10 กุมภาพันธ์ 2019 คิวบ์เอนเตอร์เทนเมนต์ประกาศว่าไอเดิลเตรียมออกจำหน่ายมินิอัลบั้มที่สองชื่อ ไอเมด ในวันที่ 26 กุมภาพันธ์ 2019
เมื่อวันที่ 11 กุมภาพันธ์ พวกเขาปล่อยตารางโปรโมตสำหรับอัลบั้ม 13 กุมภาพันธ์ รายชื่อเพลงได้รับการเปิดเผย อัลบั้มประกอบด้วยห้าเพลง รวมถึงเพลงนำ "เซญโญริตา" มินนี่มีส่วนร่วมในการแต่งเพลงกับอัลบั้มนี้ครั้งแรก 
เมื่อวันที่ 20 กุมภาพันธ์ ตัวอย่างเพลงได้เผยแพร่ และตามมาด้วยทีเซอร์วิดีโอ
อีพีออกจำหน่ายเมื่อวันที่ 26 กุมภาพันธ์ผ่านทางพอร์ทัลเพลงหลายแห่งในเกาหลีใต้ ในขณะที่อัลบั้มออกจำหน่ายในวันต่อมา
==รายชื่อเพลง==
==ชาร์ต==
===ชาร์ตประจำสัปดาห์===
===ชาร์ตประจำเดือน===
===ชาร์ตสิ้นปี===
==ยอดขาย==
==ประวัติการวางจำหน่าย==
==อ้างอิง==
อีพีภาษาเกาหลี
อีพีในปี พ.ศ. 2562
อีพีของค่ายคิวบ์เอนเตอร์เทนเมนต์
มิทรี 10 คัพ

มิทรี 10 คัพ (Mitre 10 Cup) เป็นลีกรักบี้ยูเนียนอาชีพในประเทศนิวซีแลนด์ ก่อตั้งในปี ค.ศ. 2006 โดยมีทีมแข่งขันทั้งหมด 14 ทีม
==ยูเนียน==

==ดูเพิ่ม==
พรีเมียร์ชิปรักบี้ (อังกฤษ)
เนชั่นแนลรักบี้แชมเปียนชิป (ออสเตรเลีย)
ท็อปลีก (ญี่ปุ่น)
ท็อป 14 (ฝรั่งเศส)
==อ้างอิง==
==แหล่งข้อมูลอื่น==
Official website of the ITM Cup
Air New Zealand Cup News from Prime Rugby
ANZ Rugby News
NPC Rugby News
Summary of the 2006 Air New Zealand Cup format at allblacks.com (PDF) 
ลีกรักบี้ยูเนียน
พรีเมียร์ชิปรักบี้

พรีเมียร์ชิปรักบี้ (Premiership Rugby) เป็นลีกรักบี้ยูเนียนอาชีพในประเทศอังกฤษ ก่อตั้งในปี ค.ศ. 1987 โดยมีทีมแข่งขันทั้งหมด 12 ทีม
==สโมสร==

==ดูเพิ่ม==
มิทรี 10 คัพ (นิวซีแลนด์)
เนชั่นแนลรักบี้แชมเปียนชิป (ออสเตรเลีย)
ท็อปลีก (ญี่ปุ่น)
ท็อป 14 (ฝรั่งเศส)
==อ้างอิง==
==แหล่งข้อมูลอื่น==
Guinness Premiership Rugby Week
English rugby union news BBC Sport
All Time Premiership Records
ลีกรักบี้ยูเนียน
ลีกกีฬาที่ก่อตั้งในปี พ.ศ. 2530
วอลเลย์บอลหญิงในโอลิมปิกฤดูร้อน 2020 รอบคัดเลือกโซนยุโรป

การแข่งขันวอลเลย์บอลหญิงในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปยุโรปเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลยุโรป โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่อาเพลโดร์น ประเทศเนเธอร์แลนด์ ระหว่างวันที่ 5–12 มกราคม ค.ศ. 2020
==การคัดเลือก==
===ทีมที่ผ่านการคัดเลือกโดยไม่ต้องเข้าร่วมการแข่งขัน===
==สนามแข่งขัน==
== การตัดสินลำดับจากผลการแข่งขัน ==
จำนวนแมตช์ที่ชนะ
คะแนน
* แมตช์ที่ชนะด้วยผล 3–0 หรือ 3–1: ทีมที่ชนะจะได้ 3 คะแนน ส่วนทีมที่แพ้จะไม่ได้คะแนน
* แมตช์ที่ชนะด้วยผล 3–2: ทีมที่ชนะจะได้ 2 คะแนน ส่วนทีมที่แพ้จะได้ 1 คะแนน
ถ้าหากผลการแข่งขันเท่ากัน จะพิจารณาตามเกณฑ์ต่อไปนี้
* อัตราส่วนเซตที่ชนะต่อแพ้
* อัตราส่วนคะแนนที่ทำได้ในแมตช์ต่อคะแนนที่เสีย
== การแบ่งกลุ่ม ==
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์ยุโรป 2019 โดยเจ้าภาพและอีก 3 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา ณ อาเพลโดร์น ประเทศเนเธอร์แลนด์ โดยตัวเลขในวงเล็บเป็นลำดับจากการแข่งขันวอลเลย์บอลหญิงชิงแชมป์ยุโรป 2019
==รอบแรก==
==รอบสุดท้าย==
==อันดับการแข่งขัน==
==อ้างอิง==
==แหล่งข้อมูลอื่น==
อาร์ชดัชเชสมารีอา คริสทีนาแห่งออสเตรีย (ประสูติ ค.ศ. 1879)

อาร์ชดัชเชสมารีอา คริสทีนาแห่งออสเตรีย (ค.ศ. 1879–1962) (Archduchess Maria Christina of Austria (1879–1962)) ประสูติเมื่อวันที่ 17 พฤศจิกายน 2422 เป็นพระธิดาพระองค์ใหญ่ใน อาร์ชดยุกฟรีดริช ดยุกแห่งเท็ชเชิน กับ เจ้าหญิงอิซาเบลลาแห่งคร็อย
== เสกสมรส ==
อาร์ชดัชเชสมารีอา คริสทีนาแห่งออสเตรีย (ค.ศ. 1879–1962) ทรงเสกสมรสกับ เอ็มมานูเอล เจ้าชายรัชทายาทแห่งซาล์ม-ซาล์ม เมื่อวันที่ 10 พฤษภาคม 2445 รับพระราชทานพระอิสริยยศเคียงคู่พระสวามีที่ เจ้าหญิงรัชทายาทแห่งซาล์ม-ซาล์ม พระชายา มีพระบุตรดังนี้
เจ้าหญิงอิซาเบลแห่งซาล์ม-ซาล์ม
เจ้าหญิงโรสแมรีแห่งซาล์ม-ซาล์ม
นิโคลัส เลโอปอลด์ เจ้าชายที่ 8 แห่งซาล์ม-ซาล์ม
เจ้าหญิงเซซิเลียแห่งซาล์ม-ซาล์ม
เจ้าชายฟรานซ์แห่งซาล์ม-ซาล์ม
ต่อมาในปี 2459 พระสวามีได้สิ้นพระชนม์ไปก่อนสืบพระอิสริยยศ ทำให้พระโอรสคือ นิโคลัส เลโอปอลด์ เจ้าชายที่ 8 แห่งซาล์ม-ซาล์ม ได้กลายเป็น เจ้าชายรัชทายาทแทนที่พระบิดา ก่อนที่จะได้สืบพระอิสริยยศในปี 2466 ถัดจากพระอัยกาคือ อัลเฟรด เจ้าชายที่ 7 แห่งซาล์ม-ซาล์ม ทำให้พระองค์ต้องดำรงพระอิสริยยศเป็น เจ้าหญิงหม้ายแห่งซาล์ม-ซาล์ม
พระนางสิ้นพระชนม์ลงเมื่อวันที่ 6 สิงหาคม พ.ศ. 2505 สิริพระชันษา 82 ปี
== อ้างอิง ==
Darryl Lundy (7 Nov 2004). "Maria Christina Erzherzogin von Österreich". ThePeerage.com. Archived from the original on 28 November 2009. Retrieved 2009-12-17.
Paul Theroff. "AUSTRIA". Paul Theroff's Royal Genealogy Site. Retrieved 2009-12-17.
อาร์ชดัชเชสแห่งออสเตรีย
ราชวงศ์ออสเตรีย
เจ้าหญิงออสเตรีย
ราชวงศ์ฮาพส์บวร์ค-ลอแรน
เครื่องในสัตว์

เครื่องในสัตว์ เป็นอวัยวะภายในของสัตว์ที่ถูกชำแหละ โดยไม่รวมถึงกล้ามเนื้อและกระดูก เช่น หัวใจ ตับ ปอด ฯลฯ
ในบางวัฒนธรรม การรับประทานเครื่องในสัตว์ถือเป็นสิ่งต้องห้าม แต่ในบางวัฒนธรรมก็รับประทานเป็นอาหารหลัก หรืออาจเป็นอาหารราคาแพงได้ด้วย
ในบางครั้ง เครื่องในสัตว์อาจหมายถึงซากของส่วนที่เน่าเสียของสัตว์ โดยอาจนำไปผลิตเป็นปุ๋ยหรือเชื้อเพลิง หรือผลิตเป็นอาหารสัตว์สำหรับจำหน่าย
เครื่องในสัตว์
เนื้อสัตว์
อาหารทอดในน้ำมันท่วม
ข้อห้าม

ข้อห้าม (taboo) เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำ โดยข้อห้ามแต่ละอย่างปรากฏอยู่ในทุกสังคม
ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลเลย เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน
ข้อห้ามมักจะมีจุดประสงค์เพื่อปกป้องมนุษย์ให้อยู่รอดได้ในสังคมนั้น ๆ ซึ่งอาจเกี่ยวข้องกับการแพทย์หรือระบบนิเวศซึ่งมีความชัดเจนในหลาย ๆ ด้าน รวมถึงศาสนาหรือจิตวิญญาณ หรืออาจมีจุดประสงค์อื่น ๆ ด้วย ข้อห้ามที่ได้รับการยอมรับจากกลุ่มหรือชนเผ่าใดกลุ่มหนึ่ง โดยเฉพาะส่วนที่เกี่ยวข้องกับวิถีชีวิต มักช่วยในเรื่องการติดต่อกัน รวมไปถึงการรักษาเอกลักษณ์ของชนเผ่าตนต่อหน้าชนเผ่าอื่น ๆ ด้วย
==อ้างอิง==
มานุษยวิทยาวัฒนธรรม
ซากเน่า

ซากเน่า (carrion) เป็นส่วนของซากสัตว์ที่เน่าเสีย ซึ่งเป็นแหล่งอาหารที่สำคัญของพวกสิ่งมีชีวิตกินเนื้อและสิ่งมีชีวิตกินทั้งพืชและสัตว์ (อาจเรียกรวมว่าสัตว์กินซาก) เช่น แร้ง อินทรี ไฮยีนา ฯลฯ
สัตววิทยา
นิเวศวิทยา
การตายของสัตว์
สิ่งมีชีวิตกินทั้งพืชและสัตว์

สิ่งมีชีวิตกินพืชและสัตว์ (omnivore) เป็นสิ่งมีชีวิตที่สามารถอยู่รอดได้โดยอาศัยสารอาหารที่ได้จากการกินทั้งเนื้อสัตว์และพืชเป็นอาหาร โดยสามารถย่อยคาร์โบไฮเดรต โปรตีน ไขมัน และเส้นใย และเผาผลาญสารอาหารและพลังงานที่มาจากแหล่งที่ดูดซึมได้
==อ้างอิง==
พฤติกรรมวิทยา
รายชื่อรางวัลและการเสนอชื่อที่ไอเดิลได้รับ

รายชื่อรางวัลและการเสนอชื่อของไอเดิล เกิร์ลกรุปเกาหลีใต้ ที่ก่อตั้งขึ้นโดยคิวบ์เอนเตอร์เทนเมนต์ ไอเดิลได้รับรางวัลศิลปินหน้าใหม่หลายรางวัลจากการแสดงช่วงปลายปีที่เกาหลีใต้ เช่น เอเชียอาร์ติสต์อะวอดส์, แกออนชาร์ตเคป็อปอะวอดส์, จีนีมิวสิกอะวอดส์, โกลเดนดิสก์อะวอดส์, โคเรียป็อปปูลาร์มิวสิกอะวอดส์ และเมลอนมิวสิกอะวอดส์ พวกเธอได้รับรางวัล แดซัง (Grand Prize) เป็นครั้งแรกในปี 2022 ที่ Brand of the Year Awards
__TOC__
==รางวัลและการเสนอชื่อ==
==หมายเหตุ ==
==อ้างอิง==
ไอเดิล
อ
สัตว์กินพืช

สัตว์กินพืช (herbivore) เป็นสิ่งมีชีวิตที่มีลักษณะทางกายภาพซึ่งปรับตัวมาเพื่อให้สามารถกินพืชเป็นอาหารเพียงอย่างเดียวเป็นหลักได้
สิ่งมีชีวิตกินพืชส่วนมากจะมีพฤกษชาติในลำไส้ (gut flora) ซึ่งช่วยให้ย่อยพืชซึ่งสามารถย่อยได้ยากกว่าเนื้อสัตว์ได้ง่ายขึ้น โดยเกิดขึ้นจากโปรโตซัวหรือแบคทีเรียที่ย่อยเซลลูโลส
==อ้างอิง==
อภิธานศัพท์นิเวศวิทยา
ทวีเกียรติ มีนะกนิษฐ

ศาสตราจารย์ ดร. ทวีเกียรติ มีนะกนิษฐ (เกิด 15 มิถุนายน 2496) เป็นนักนิติศาสตร์ และอดีตตุลาการศาลรัฐธรรมนูญ
==ประวัติการศึกษา==
นิติศาสตรบัณฑิต (เกียรตินิยมอันดับสอง) มหาวิทยาลัยธรรมศาสตร์
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
นิติศาสตรมหาบัณฑิต (สาขากฏหมายอาญา) มหาวิทยาลัยธรรมศาสตร์
LL.M. (Master of Law, University of Pennsylvania, U.S.A.)
ประกาศนียบัตรการศึกษาชั้นสูงทางกฏหมายอาญา (Diplôme d’Etude Approfondies de sciences criminelles)
ปริญญาเอก (เกียรตินิยม) Doctorat en droit pénal mention très honorable, l’Université de Nancy II, France
== ประวัติการทำงาน ==
อาจารย์ประจำคณะนิติศาสตร์ มหาวิทยาลัยธรรมศาสตร์ (23 กันยายน พ.ศ. 2518 - 2 ตุลาคม พ.ศ. 2556)
ผู้บรรยายพิเศษโรงเรียนนายร้อยตำรวจ (พ.ศ. 2536 - พ.ศ. 2556)
รองอธิการบดีฝ่ายบริหารทั่วไปมหาวิทยาลัยธรรมศาสตร์ ศูนย์รังสิต (21 มิถุนายน พ.ศ. 2538 – 19 สิงหาคม พ.ศ. 2541)
กรรมการพิจารณาปรับปรุงประมวลกฎหมายอาญา สำนักงานคณะกรรมการกฤษฎีกา (24 พฤษภาคม พ.ศ. 2548 - 26 กันยายน พ.ศ. 2556)
กรรมการการผู้ทรงคุณวุฒิในคณะกรรมการป้องกันและปราบปรามการฟอกเงิน (2 พฤศจิกายน พ.ศ. 2553)
กรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏวไลยอลงกรณ์ ในพระบรมราชูปถัมภ์ (13 มกราคม พ.ศ. 2555 - พ.ศ. 2556)
ตุลาการศาลรัฐธรรมนูญ (21 ตุลาคม พ.ศ. 2556 - 27 มกราคม พ.ศ. 2566)
== ตำแหน่งทางวิชาการ ==
วันที่ 24 กุมภาพันธ์ พ.ศ. 2554 รองศาสตราจารย์ทวีเกียรติ มีนะกนิษฐ ได้รับพระบรมราชโองการโปรดเกล้าฯ แต่งตั้งให้ดำรงตำแหน่ง "ศาสตราจารย์" ในวิชากฎหมายอาญาและอาชญาวิทยา สังกัดภาควิชากฎหมายอาญาและอาชญาวิทยา คณะนิติศาสตร์ มหาวิทยาลัยธรรมศาสตร์
== ตุลาการศาลรัฐธรรมนูญ ==
ศาสตราจารย์ ดร. ทวีเกียรติ มีนะกนิษฐ ได้รับเลือกจากการลงมติของกรรมการสรรหาตุลาการศาลรัฐธรรมนูญ แทนนายวสันต์ สร้อยพิสุทธิ์ ที่ลาออกจากตำแหน่ง ตามรัฐธรรมนูญแห่งราชอาณาจักรไทย พุทธศักราช 2550 มาตรา 204 (3) ประกอบมาตรา 206 จากนั้นได้มีนำชื่อเสนอต่อที่ประชุมวุฒิสภาให้ความเห็นชอบ จากนั้นวุฒิสภาได้มีการประชุมและลงคะแนนลับ เมื่อวันที่ 23 กันยายน พ.ศ. 2556 โดยที่ประชุมวุฒิสภา ลงมติให้ความเห็นชอบ 82 เสียง ไม่ให้ความเห็นชอบ 41 เสียง 
จากนั้นมีพระบรมราชโองการ โปรดเกล้าฯ แต่งตั้งให้นายทวีเกียรติ มีนะกนิษฐ ดำรงตำแหน่งตุลาการศาลรัฐธรรมนูญ เมื่อวันที่ 21 ตุลาคม พ.ศ. 2556
นายทวีเกียรติ มีนะกนิษฐ พ้นจากตำแหน่งตุลาการศาลรัฐธรรมนูญ เนื่องจากดำรงตำแหน่งครบ 9 ปี ตามพระราชบัญญัติประกอบรัฐธรรมนูญ ว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 79 วรรค 1 ในวันที่ 21 ตุลาคม พ.ศ. 2565
== เครื่องราชอิสริยาภรณ์ ==
==อ้างอิง==
ตุลาการศาลรัฐธรรมนูญ
ศาสตราจารย์
อาจารย์คณะนิติศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
การล่าเหยื่อ

การล่าเหยื่อ (predation) เป็นอันตรกิริยาชีวภาพซึ่งสัตว์ชนิดหนึ่งที่เป็นผู้ล่าเหยื่อ (predator) ฆ่าและกินสัตว์ชนิดหนึ่งที่เป็นเหยื่อ (prey) เป็นอาหาร ซึ่งแตกต่างจากการกินซากของเหยื่อที่ตายแล้ว โดยการล่าเหยื่อนั้นผู้ล่าเหยื่อจะเป็นฝ่ายหาเหยื่อและโจมตีโดยใช้ประสาทสัมผัสต่าง ๆ เช่น การมองเห็น การดมกลิ่น การได้ยิน ฯลฯ จากนั้นจะนำส่วนที่กินไม่ได้ออก เช่น เปลือก กระดูกสันหลัง ฯลฯ แล้วจึงกินซากที่ได้จากการล่าเหยื่อ ส่วนการกินซากนั้นสัตว์กินซากจะกินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ
การล่าเหยื่อ
นิเวศวิทยา
สัตว์กินซาก

สัตว์กินซาก (scavenger) เป็นสัตว์ที่กินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ ซึ่งส่วนใหญ่มักหมายถึงสิ่งมีชีวิตกินเนื้อที่กินซากเน่าเป็นอาหาร
สัตว์กินซากมีบทบาทสำคัญในระบบนิเวศเป็นอย่างมาก โดยซากสัตว์ที่ยังเหลือจากที่ถูกกินโดยสัตว์กินซากแล้วจะถูกบริโภคต่อโดยผู้สลายสารอินทรีย์ (decomposer) และผู้บริโภคซากพืชซากสัตว์ (detritivore)
==อ้างอิง==
นิเวศวิทยา
สัตว์กินซาก
เจ้าหญิงอิซาเบลแห่งซาล์ม-ซาล์ม

เจ้าหญิงอิซาเบลแห่งซาล์ม-ซาล์ม (Her Serene Highness Princess Isabelle of Salm-Salm) ประสูติเมื่อวันที่ 13 กุมภาพันธ์ 2446 ณ พอทสดัม ราชอาณาจักรปรัสเซีย จักรวรรดิเยอรมัน ทรงเป็นพระธิดาพระองค์ใหญ่ของ เอมมานูเอล เจ้าชายรัชทายาทแห่งซาล์ม-ซาล์ม และ อาร์ชดัชเชสมาเรีย คริสตินาแห่งออสเตรีย (ค.ศ. 1879–1962)
== เสกสมรส ==
เจ้าหญิงอิซาเบลแห่งซาล์ม-ซาล์ม ทรงเสกมสรสกับ เฟลิกซ์ บารอนเห่งโล เมื่อวันที่ 8 กันยายน 2468 โดยพระองค์ทรงได้รับบรรดาศักดิ์ที่ บารอนเนสแห่งโล มีพระบุตรดังนี้
ฟรีดริช บารอนแห่งโล
บารอนเนสคริสทีนแห่งโล
บารอนเวลเซกส์แห่งโล
บารอนเนสเอลิซาเบธแห่งโล
บารอนเนสพอลลีนแห่งโล
บารอนฟรานซ์แห่งโล
บารอนเนสมาเรีย โรสแห่งโล
เจ้าหญิงอิซาเบลแห่งซาล์ม-ซาล์ม ทรงมีพระชนม์ยืนยาวถึง 105 ปี ก่อนจะสิ้นพระชนม์ลงเมื่อวันที่ 10 มกราคม 2552 สิริพระชันษา 105 ปี ถือว่าเป็นเจ้าหญิงที่ราชวงศ์ในยุโรปให้ความเคารพ
== อ้างอิง ==
"Isabelle Prinzessin zu Salm und Salm-Salm, Wild- und Rheingräfin". geni_family_tree. Retrieved 2017-10-19.
"Person Page". thepeerage.com. Retrieved 2017-10-20.
"Isabelle, Prinzessin zu Salm und Salm-Salm, Wild- und Rheingräfin : Genealogics". genealogics.org. Retrieved 2017-10-19.
เจ้าหญิงเยอรมัน
ราชวงศ์เยอรมัน
สัตว์กินเนื้อ

สัตว์กินเนื้อ หรือ ผู้บริโภคสัตว์ (carnivore) เป็นสิ่งมีชีวิตที่ต้องอาศัยพลังงานและสารอาหารจากอาหารที่ประกอบด้วยเนื้อเยื่อของสัตว์เป็นหลักซึ่งได้มาจากการล่าเหยื่อและการกินซาก
สิ่งมีชีวิตที่กินเนื้อสัตว์เพียงอย่างเดียวเป็นอาหาร เรียกว่า สิ่งมีชีวิตกินเนื้อปรับไม่ได้ (hypercarnivores หรือ obligate carnivores) ส่วนสิ่งมีชีวิตที่กินอาหารชนิดอื่นด้วย เรียกว่า สิ่งมีชีวิตกินเนื้อปรับได้ (mesocarnivores หรือ facultative carnivores) สิ่งมีชีวิตกินเนื้อที่ไม่ถูกล่าโดยสัตว์ชนิดอื่นเลย เรียกว่า ผู้ล่าเหยื่ออันดับสูงสุด (apex predator)
คำว่า "สัตว์กินเนื้อ" นี้ยังหมายรวมถึง สัตว์เลี้ยงลูกด้วยนม ในอันดับสัตว์กินเนื้อ ซึ่งเป็นชื่อที่อาจทำให้เข้าใจผิดในบางครั้ง เมื่อสัตว์ในอันดับสัตว์กินเนื้อนี้ส่วนน้อยกินเนื้อสัตว์เป็นอาหารหลักเท่านั้น แต่โดยทั่วไปหลายชนิดเป็นสัตว์กินทั้งพืชและสัตว์ โดยเฉพาะหมีหลายชนิด รวมทั้งแพนด้ายักษ์ที่เกือบเรียกได้ว่าเป็นสัตว์กินพืชอย่างแท้จริง
นอกเหนือไปจากสัตว์แล้ว ยังมีพืชกินสัตว์ และเห็ดรากินสัตว์อีกด้วย เช่น กาบหอยแครง เขนงนายพราน เป็นต้น
==อ้างอิง==
อันตรกิริยาชีวภาพ
พฤติกรรมวิทยา
เนื้อสัตว์
สมเด็จพระพนรัตน์ป่าแก้ว

สมเด็จพระพนรัตน์ป่าแก้ว หรือ สมเด็จพระพนรัตน์วัดป่าแก้ว เป็นสมเด็จพระราชาคณะในรัชสมัยสมเด็จพระนเรศวรมหาราช
== ประวัติ ==
สมเด็จพระพนรัตน์ป่าแก้ว มีประวัติตอนต้นอย่างไรไม่ปรากฏ แต่ได้อุปสมบทจนมีสมณศักดิ์เป็นสมเด็จพระพนรัตน์ ซึ่งเป็นสมณศักดิ์เจ้าคณะใหญ่ฝ่ายอรัญวาสี พระราชพงศาวดาร ฉบับพันจันทนุมาศ (เจิม) ระบุว่าหลังสงครามยุทธหัตถี สมเด็จพระนเรศวรมหาราชและสมเด็จพระเอกาทศรถทรงพระราชดำริว่าเหล่านายทัพนายกองตามเสด็จไม่ทันขณะรบ ปล่อยให้ช้างพระที่นั่งของทั้งสองพระองค์เข้าไปอยู่ท่ามกลางข้าศึก จึงรับสั่งให้เอานายทัพนายกองทั้งหมดไปจองจำไว้ 3 วัน พอพ้นวันอุโบสถแล้วจะให้สำเร็จโทษตามพระอัยการศึก
เมื่อถึงวันอาทิตย์ซึ่งเป็นวันอุโบสถ สมเด็จพระพนรัตน์ป่าแก้วและพระราชาคณะ 25 รูป เข้ามาสอบถามเหตุที่ลงราชทัณฑ์นายทัพนายกอง แล้วถวายพระพรว่า พระโคตมพุทธเจ้าขณะประทับเพียงลำพังใต้ต้นพระศรีมหาโพธิ์ ปราศจากเทพเจ้าสักองค์อยู่ถวายอารักขา ก็ทรงชนะท้าววสวัตตีพร้อมทั้งกองทัพได้เป็นมหัศจรรย์ เช่นเดียวกันหากทรงมีชัยชนะเพราะมีทหารตามเสด็จจำนวนมาก ก็จะไม่เป็นพระเกียรติยศมหัศจรรย์ปรากฏต่อนานาประเทศ สมเด็จพระนเรศวรทรงพอพระทัยตรัสว่าสาธุ ๆ สมเด็จพระพนรัตน์จึงถวายพระพรต่อว่าข้าราชการเหล่านี้ทำงานมาตั้งแต่รัชสมัยสมเด็จพระมหาธรรมราชาจนถึงรัชกาลปัจจุบัน จึงขอพระราชทานบิณฑบาตโทษไว้สักครั้งหนึ่ง จะได้รับราชการต่อไป สมเด็จพระนเรศวรพระราชทานอภัยโทษตามที่ท่านขอ แต่จะให้ไปตีเมืองตะนาวศรี เมืองทวาย เป็นการแก้ตัวแทน สมเด็จพระพนรัตน์ถวายพระพรว่าแล้วแต่จะทรงสงเคราะห์ เพราะการรบไม่ใช่กิจของสงฆ์ แล้วถวายพระพรลา
== ความเชื่อ ==
พระธรรมสิงหบุราจารย์ (จรัญ ฐิตธมฺโม) ได้มีนิมิต
คืนหนึ่งท่านฝันว่า สมเด็จพระพนรัตน์ วัดป่าแก้ว ให้ท่านไปวัดใหญ่ชัยมงคล แล้วนำบทสวดที่ท่านจารึกถวายสมเด็จพระนเรศวรออกมาเผยแพร่ ต่อมาหลวงพ่อจรัญจึงได้พบจารึกบทสวดพุทธชัยมงคลคาถาต่อด้วยชัยปริตร ท่านเชื่อว่าบทสวดดังกล่าวสมเด็จพระพนรัตน์ วัดป่าแก้ว ถวายให้สมเด็จพระนเรศวรสวดเป็นประจำ ทำให้ทรงรบชนะและปลอด
ภัยกลับมา
== หมายเหตุ ==
 พระราชพงศาวดาร ฉบับพันจันทนุมาศ (เจิม) ระบุว่าตรงกับวันแรม 15 ค่ำ เดือนอ้าย แต่ฉบับของบริติชมิวเซียม ว่าแรม 14 ค่ำ เดือนยี่ และฉบับสมเด็จพระพนรัตน์ วัดพระเชตุพน ฉบับตัวเขียน ว่าเป็นแรม 15 ค่ำ เดือนยี่
== อ้างอิง ==
เชิงอรรถ
บรรณานุกรม
[พิมพ์เป็นอนุสรณ์ในงานฌาปนกิจศพ นางเล็ก พิณสายแก้ว วันที่ 19 เมษายน พ.ศ. 2514]
[จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
สมเด็จพระวันรัต
เจ้าคณะอรัญวาสี
บุคคลในประวัติศาสตร์กรุงศรีอยุธยา
บุคคลที่ยังไม่ทราบปีที่เกิด
บุคคลที่ยังไม่ทราบปีที่เสียชีวิต
ระบบการให้สิทธิพิเศษทางภาษีศุลกากรเป็นการทั่วไป

ระบบการให้สิทธิพิเศษทางภาษีศุลกากรเป็นการทั่วไป (Generalized System of Preferences, หรือ GSP) เป็นระบบพิกัดอัตราอนุเคราะห์ซึ่งลดพิกัดอัตราสำหรับสินค้าต่าง ๆ มโนทัศน์ GSP ต่างจากมโนทัศน์ชาติที่ได้รับอนุเคราะห์ยิ่ง (MFN) กล่าวคือ สถานภาพ MFN ให้การปฏิบัติเสมอกันในกรณีการกำหนดพิกัดอัตราโดยชาติหนึ่ง แต่ในกรณี GSP ชาติหนึ่งสามารถกำหนดพิกัดอัตราส่วนต่างต่อประเทศต่าง ๆ ไม่ว่าเป็นประเทศพัฒนาแล้วหรือประเทศกำลังพัฒนา ทั้งสองกฎนี้อยู่ภายใต้กฎหมายขององค์การการค้าโลก (GSP)
ประเทศร่ำรวยส่วนใหญ่ปฏิบัติตามพันธกรณีในการวางนัยทั่วไปโครงการโดยเสนอประโยชน์แก่ผู้ได้รับอย่างกว้างขวาง ซึ่งรวมรัฐสมาชิกที่มิใช่โออีซีดีเกือบทุกรัฐ ทั้งนี้ โครงการ GSP ทุกโครงการย่อมมีข้อจำกัด ตัวอย่างเช่น สหรัฐยกเว้นประเทศสำหรับความครอบคลุม GSP ด้วยเหตุว่าเป็นคอมมิวนิสต์บ้าง (เช่นเวียดนาม) ถูกจัดอยู่ในรายชื่อประเทศที่สนับสนุนการก่อการร้ายของกระทรวงการต่างประเทศบ้าง (เช่นลิเบีย) หรือไม่เคารพกฎหมายทรัพย์สินทางปัญญาของสหรัฐบ้าง
== อ้างอิง ==
องค์การการค้าโลก
บ้านแดน บรัดเลย์

บ้านแดน บรัดเลย์ (Dan Bradley House) สถานที่ท่องเที่ยวทางประวัติศาสตร์ตั้งอยู่ในเมือง มาร์เซลลัส รัฐนิวยอร์ก
== รายละเอียดและประวัติศาสตร์ ==
บ้านหลังนี้ถูกสร้างขึ้นระหว่างปี พ.ศ. 2347 ถึง 2355 เป็นบ้านของ แดน บรัดเลย์ ซึ่งเป็นบาทหลวงและผู้พิพากษา บุตรชายของเขา แดน บีช บรัดเลย์ เป็นมิชชันนารีที่เข้ามาเผยแผ่ศาสนาและรักษาผู้คนในสยามช่วงคริสต์ศตวรรษที่ 19
บ้านหลังนี้ได้ขึ้น ทะเบียนสิ่งสำคัญทางประวัติศาสตร์แห่งชาติ เมื่อวันที่ 12 ธันวาคม พ.ศ. 2521
== อ้างอิง ==
สถานที่ในประเทศสหรัฐอเมริกา
แดน บีช บรัดเลย์
อัลเบร์โต เฟร์นันเดซ

อัลเบร์โต อังเฆล เฟร์นันเดซ (Alberto Ángel Fernández; เกิด 2 เมษายน ค.ศ. 1959) เป็นนักกฎหมายและนักการเมืองชาวอาร์เจนตินาซึ่งเป็นประธานาธิบดีที่ได้รับเลือกจากอาร์เจนตินาหลังจากชนะการเลือกตั้งทั่วไปในปี ค.ศ. 2019
==อ้างอิง==
==แหล่งข้อมูลอื่น==
Website of Alberto Fernández  (in Spanish)
Biography by CIDOB (in Spanish)
บุคคลที่เกิดในปี พ.ศ. 2502
บุคคลที่ยังมีชีวิตอยู่
บุคคลจากบัวโนสไอเรส
ชาวอาร์เจนตินาเชื้อสายสเปน
ประธานาธิบดีอาร์เจนตินา
พระมหาเถรคันฉ่อง

พระพุทธศาสนา
พระมหาเถรคันฉ่อง (ฉบับพันจันทนุมาศ (เจิม) สะกดว่าคันฉอง) เป็นพระภิกษุชาวมอญในรัชสมัยพระเจ้านันทบุเรงแห่งกรุงหงสาวดี ได้ตามเสด็จสมเด็จพระนเรศวรมหาราชอพยพมากรุงศรีอยุธยา โปรดอยู่วัดมหาธาตุ
== ประวัติ ==
พระมหาเถรคันฉ่อง มีประวัติตอนต้นอย่างไรไม่ปรากฏ พระราชพงศาวดาร ฉบับพันจันทนุมาศ (เจิม) ระบุว่า เมื่อพระเจ้านันทบุเรงมีพระราชประสงค์จะจับสมเด็จพระนเรศวรมาประหารชีวิต จึงออกอุบายบอกสมเด็จพระนเรศวรว่าอังวะเป็นกบฏ ให้สมเด็จพระนเรศวรยกทัพมาช่วยหงสาวดี สมเด็จพระนเรศวรยกทัพมาพักกองใกล้อารามของพระมหาเถรคันฉ่อง พระเจ้านันทบุเรงทรงทราบจึงตรัสเรียกพระยาเกียรติ พระยาพระราม มา แล้วรับสั่งให้นำกองทัพไปตีกระหนาบหลัง จับตัวสมเด็จพระนเรศวรไปประหารชีวิตให้ได้ พระยาเกียรติพระยาพระรามเรียนเรื่องทั้งหมดถวายพระมหาเถรคันฉ่อง ท่านสงสารสมเด็จพระนเรศวร จึงพาพระยาเกียรติพระยาพระรามไปเข้าเฝ้าสมเด็จพระนเรศวร กราบทูลเรื่องพระเจ้านันทบุเรงคิดประทุษร้าย สมเด็จพระนเรศวรทรงสำนึกในพระคุณของพระมหาเถร จึงตัดสินพระทัยจะพาท่าน พร้อมทั้งพระยาเกียรติพระยาพระรามและญาติโยมไปอยู่กรุงศรีอยุธยา จากนั้นทรงหลั่งน้ำจากสุวรรณภิงคารรดลงพื้นดิน ประกาศตัดขาดกรุงศรีอยุธยากับหงสาวดีจากกันนับแต่นั้น
เมื่อถึงกรุงศรีอยุธยา สมเด็จพระนเรศวรจึงกราบทูลสมเด็จพระมหาธรรมราชาธิราชทุกประการ แล้วโปรดให้พระมหาเถรคันฉ่องอยู่วัดมหาธาตุุ พระราชทานสัปทน กรรชิง คานหาม คนหาม จังหัน นิตยภัต และเครื่องสมณบริขารต่าง ๆ นอกจากนี้พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ยังระบุเพิ่มเติมว่าโปรดให้ท่านเป็นสมเด็จพระอริยวงษญาณบริยัติวราสังฆราชาธิบดี ศรีสมณุตมาบรินายก ติปิฎกธราจาริย์ สฤษดีขัติยสารสุนธร มหาคณฤศร อุดรวามคณะสังฆารามคามวาษีฝ่ายซ้าย ให้ว่าคณะเหนือ ส่วนญาติโยมให้อยู่ตำบลบ้านหลังวัดนก
== รายการอ้างอิง ==
เชิงอรรถ
บรรณานุกรม
[พิมพ์เป็นอนุสรณ์ในงานฌาปนกิจศพ นางเล็ก พิณสายแก้ว วันที่ 19 เมษายน พ.ศ. 2514]
[จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
สมเด็จพระอริยวงษญาณ
เจ้าคณะใหญ่หนเหนือ
ชาวไทยเชื้อสายมอญ
บุคคลในประวัติศาสตร์กรุงศรีอยุธยา